**Lietuvos Respublikos ambasada Graikijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022-03-01 – 2022-03-31

**GRAIKIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
| 2022 05 14-22 | Automobilių ir jų technologijų paroda Autokinisi Expo Atėnuose. Šių metų parodoje dėmesys skriamas naujoms elektrinėms – hibridinėms transporto priemonėms, e-paspirtukams, dviračiams, įkrovikliams ir akumuliatoriams. Parodoje pristatomos: keleivinės transporto priemonės, elektriniai ir hibridiniai automobiliai, savarankiškas vairavimas, motoroleriai – dviračiai, energetikos įmonės, technologijos, degalai ir tepalai, elektrinių transporto priemonių įkrovikliai, padangos, specializuotos kompiuterinės sistemos (programinė ir techninė). | https://www.autokinisiexpo.gr/en/ |  |
| 2022 06 06-10 | Posidonia yra tarptautinė laivybos paroda, kuri kas dvejus metus vyksta Atėnuose ir yra didžiausia Graikijos laivybos pramonės ir tarptautinio transporto ekspertų susitikimo vieta. Nacionaliniai ir tarptautiniai parodos dalyviai pristato naujausias laivų rinkos naujoves, o nuo 2014 m. taip pat pristato atsargines dalis, valčių priedus ir visas su laivybos sektoriumi susijusias paslaugas. | https://posidonia-events.com/ |  |
| 2022 07 02-09 | Nanotexnology yra tarptautinė organinės elektronikos ir nanotechnologijų prekybos mugė ir konferencija, kuri vyksta Salonikuose. Lankytojai – tyrėjai, mokslininkai, inžinieriai, verslininkai ir technikai. Siekiama skatinti mokslinius tyrimus, pramoninį bendradarbiavimą ir technologijų perdavimą. | <https://www.nanotexnology.com/> |  |
| 2022 07 16-24 | Cospar yra didelė tarptautinė kosmoso mokslo konferencija, kuri kas dvejus metus vyksta įvairiose Amerikos, Azijos ir Europos žemyno vietose. Šį kartą Cospar vyks Atėnuose. | https://www.cospar-assembly.org |  |
| 2022 09 10 -18 | 86-oji Salonikų tarptautinė mugė. Viena didžiausių traptautinių parodų Graikijoje. Praėjųsių metų mugėje dalyvavo daugiau nei 900 dalyvių ir apsilankė daugiau nei 87,631 lankytojų. | https://www.thessalonikifair.gr/ |  |
| 2022 09 15-18 | Athens Fashion Trade Show 2022. Atėnuose, Metropolitan Expo parodų centre. Paroda skirta mados versle dirbantiems asmenims. Pristatoma drabužių, avalynės, aksesuarų ir papuošalų pasirinkimas 2022/2023 rudens-žiemos sezonui. | https://www.athensfashiontradeshow.gr/en/ |  |
| 2022 09 29 – 10 01 | Tarptautinė inovacijų paroda Beyond 4.0. Salonikų tarptautiniame parodų ir kongresų centre. Dirbtinio Intelekto (DI) technologija ir įvairios jos taikymo sritys bus pagrindinė 2022 m. parodos tema. | https://www.beyond-expo.gr/ |  |
| 2022 09 30 – 10 03 | 17-oji tarptautinė pakuočių, spausdinimo ir logistikos paroda „SYSKEVASIA“ Atėnuose Metropolitan Expo parodų centre. Parodoje dalyvauja daugiau nei 400 dalyvių iš Graikijos ir užsienio, apsilanko daugiau nei 22 000 dalyvių. | https://syskevasia-expo.gr |  |
| 2022 10 20-23 | 29-oji tarptautinė žemės ūkio mašinų, įrangos ir reikmenų mugė „Agrotica“ Salonikuose. Parodoje pristatoma: žemės ūkio technikos įrankiai, detalės, žemės apdorojimo ir gerinimo, sėjos, sodinimo, tręšimo, augalų apsaugos, genėjimo ir apželdinimo, drėkinimo, derliaus nuėmimo, konservavimo, pakavimo, sandėliavimo mašinos ir įrankiai, tvorų įranga ir reikmenys, augalų apsaugos produktai, vertikalios ir horizontalios transportavimo mašinos. | https://agrotica.helexpo.gr/en |  |
| 2022 11 03-06 | 6-oji tarptautinė šiuolaikinio meno mugė Art-Thessaloniki. Art-Thessaloniki yra rinkodaros platforma skirta galerijoms, meno kūrėjams ir kitoms institucijoms kontaktams užmegzti ir jiems plėtoti. | https://art-thessaloniki.helexpo.gr/en |  |
| 2022 11 25 - 27 | 9-oji Atėnų turizmo ir kultūros paroda AIT EXPO 2022. Parodoje pristatoma: kultūrinis turizmas, turizmo IT spredimai, gastronomija, alternatyvus turizmas, Graikijos kryptys ir vietos, apgyvendinimas, jūrų turizmas, agentūros, konferencinis turizmas, paslaugos, skirtos viešbučiams, turizmo vienetams ir vietoms. | https://aite.gr/en/ |  |
| 2023 02 02-05 | 12-oji tarptautinė gyvulininkystės ir paukštininkstės paroda „Zootechnia“, Saloninkų tarptautiniame parodų ir kongresų centre. | https://zootechnia.helexpo.gr/en |  |
| Investicijoms pritraukti į Lietuvą aktuali informacija | | | |
|  |  |  |  |
| Lietuvos verslo plėtrai aktuali informacija | | | |
|  |  |  |  |
| Lietuvos turizmo sektoriui aktuali informacija | | | |
|  |  |  |  |
| Bendradarbiavimui MTEPI[[1]](#footnote-1) srityse aktuali informacija | | | |
|  |  |  |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
| 2022 03 01 | Graikija pasiūlė įsteigti Europos Sąjungos fondą, kuris teiktų paskolas su mažomis palūkanomis, kurios padėtų vyriausybėms finansuoti priemones, skirtas kovoti su aukštomis energijos kainomis. | https://www.ekathimerini.com/economy/1178628/athens-submits-set-up-of-eu-energy-crisis-fund/ |  |
| 2022 03 01 | Elektromobiliai dar nėra labai paplitę Graikijoje. 2021 m. pabaigoje tebuvo 1248 visiškai elektriniai ir 2964 įkraunami hibridiniai automobiliai; Vis dėlto, augimas yra ženklus - atitinkamai 190 ir 289 automobilių 2019 m. pabaigoje. Vyriausybė siekia sparčiai didinti elektromobilių ir įkraunamų hibridinių automobilių skaičių. Iki 2025 m. planuojama padidinti įkrovimo vietų skaičių nuo 1200 šiemet iki 12000 vietų 2025 metais, o 2030 m. pasiekti 25000 įkrovimo vietų. | https://www.ekathimerini.com/economy/1178526/more-electric-car-chargers-to-be-installed/ |  |
| 2022 03 01, 20 | Eksportuotojai yra ypač susirūpinę dėl padėties Rytų Europoje, nes vaisių ir daržovių eksportas į regioną sustojo. Tai yra gana reikšminga eksporto dalis, nes 2021 metais vien eksportas į Ukrainą siekė 17,6 mln. eurų ir viršijo 32 tūkst. tonų, o tai sudarė 2% viso Graikijos vaisių ir daržovių eksporto pernai. Dėl krizės regione dramatiškai sumažėjo netiesioginis eksportas į Rusiją, pavyzdžiui, per Latviją ar Lietuvą su Baltarusija kaip tarpine stotimi. Iš viso 2020 metais Graikijos eksportas į Ukrainą siekė 193,7 mln. eurų. Yra daug netiesioginių pasekmių, daugiausia susijusių su įmonėmis, kurios didelę dalį žaliavų gauna iš Ukrainos ir Rusijos. Tai miltų gamybos įmonės, kurios iš tų šalių gauna iki trečdalio viso kviečių kiekio, pašarų gamintojai, daugiausia perkantys sojas ir kukurūzus, ir metalurgijos bei plieninių vamzdžių statybos pramonė. | <https://www.ekathimerini.com/economy/1178557/major-headache-for-exporters/>  <https://www.ekathimerini.com/economy/1178647/flour-companies-and-other-industries-seek-alternative-suppliers/>  <https://www.ekathimerini.com/economy/1180236/war-hits-fruit-and-vegetable-exports/>  https://www.ekathimerini.com/economy/1180171/fruit-and-veg-exports-suffer/ |  |
| 2022 03 01 | Europos Komisija paskelbė, kad jos preliminarus Graikijos pažangos įvertinimas, susijęs su 15 etapų, kuriuos šalis turėjo pasiekti 2021 m., yra teigiamas, ir pritarė pirmosios Naujosios Kartos (Next Generation) ES fondo lėšų dalies, kuri siekia 3,6 mlrd. eurų, išmokėjimui. Vis dėlto kitų etapų įgyvendinimas, nuo ko priklauso kitų finansavimo dalių mokėjimas, atrodo vis sudėtingesnis tiek apimties, tiek turinio prasme. Kitai ES finansavimo daliai gauti Graikijai reikia įvykdyti 25 etapus ir tikslus iki pirmojo metų pusmečio pabaigos, o vėlesnis - 4,09 mlrd. eurų finansavimas yra susijęs su dar 44 reikalavimais, kurie turi būti įgyvendinti iki metų pabaigos. Jie susiję su reformomis atsinaujinančių energijos šaltinių ir atliekų tvarkymo sektoriuose, miestų ir geležinkelių transporte, teikiant pagalbą žmonėms su negalia, modernizuojant ekonomiką skaitmenizuojant mažas ir vidutines įmones, išmaniosios gamybos ir pramonės parkuose, taip pat mokymosi visą gyvenimą konteksto reforma. | https://www.ekathimerini.com/economy/1178761/positive-feedback-on-payment-of-eu-fund-tranche/ |  |
| 2022 03 02 | Finansų ministras viešai pareiškė, kad karo Ukrainoje įtaka Graikijos ekonomikai gali būti tokia, kad iki metų pabaigos infliacijos lygis vidutiniškai sieks 3-4 proc., kad turizmo sektoriaus pajamos šiemet bus 5 proc. mažesnės nei 2019 m., o šis bendrasis vidaus produktas netenka 600 milijonų eurų kiekvieną kartą, kai dujų kainą padidėja 10 eurų. 2018 m. pajamos iš Rusijos turistų siekė 433 mln. eurų, o tai sudarė 2,3 proc. visų pajamų iš turizmo. | https://www.ekathimerini.com/economy/1178643/war-dents-growth-momentum/ |  |
| 2022 03 02 | Graikija patikslino savo geoterminio potencialo žvalgymo licencijų išdavimo sąlygas – tai pirmasis žingsnis siekiant išnaudoti vietinius išteklius, siekiant sumažinti energijos sąnaudas ir iki 2050 m. pasiekti nulinį šiltnamio efektą sukeliančių dujų išmetimą. Atėnai sulaukė didelio potencialių investuotojų, norinčių išnaudoti Graikijos geoterminį potencialą, susidomėjimo ir netrukus spręs, kuriose srityse bus skelbiamas konkursas. Taip Graikija, kuri labai priklauso nuo dujų importo, daugiausia iš Rusijos, siekia diversifikuoti savo energijos išteklius. | https://www.ekathimerini.com/economy/1178741/geothermal-exploration-licensing-terms/ |  |
| 2022 03 02 | Graikijos energetikos bendrovės atidžiai seka, ar Europos lyderiai įtrauks Rusijos „Gazprombank“ į taikomų sankcijų sąrašą. Graikija iš Rusijos 2021 m. importavo 45,5 proc. visų Graikijai raikalingų gamtinių, atitinkamai naftos – 20–25 proc. Šios krizės metu didžiausias susirūpinimas kyla Viešajai dujų korporacijai (DEPA), kurios 40–45 proc. viso portfelio sudaro rusiškos dujos. Be to, bendrovės „Mytilineos“ ir „Promitheas Gas“ per metus iš viso importuoja 1–1,2 mlrd. kubinių metrų gamtinių dujų. Kitos energetikos bendrovės, kurios patirtų tiesioginį povekį, yra dvi šalies naftos perdirbimo gamyklos – „Hellenic Petroleum“ ir „Motor Oil“. | https://www.ekathimerini.com/economy/1178649/sanctions-worry-energy-firms/ |  |
| 2022 03 03 | Šių metų bendrasis nekilnojamojo turto mokestis (ENFIA) bus sumažintas vidutiniškai 13%, palyginti su 2021 m. ENFIA sumažinimas reikš mokesčio sumažinimą 354 mln. eurų, kurio planuojama iš viso surinkti 2,233 mlrd. eurų. | https://www.ekathimerini.com/economy/1178861/enfia-cut-on-average-by-13/ |  |
| 2022 03 03, 04 | Daugiau nei 15 šalių, įskaitant Graikiją, paragino surengti specialų susitikimą su JTO laivybos agentūra, kad būtų aptartas laivų ir jų įgulų, plaukiojančių Juodojoje ir Azovo jūrose, saugumą po Rusijos invazijos į Ukrainą ir didėjančius pavojus laivams. | <https://www.ekathimerini.com/economy/1178934/greece-among-countries-seeking-un-meeting-over-shipping-dangers-after-ukraine-invasion/>  https://www.ekathimerini.com/economy/1178938/athens-calls-for-emergency-imo-meeting-on-ukraine/ |  |
| 2022 03 04 | Graikija planuoja nustatyti kuro, maisto ir kitų plataus vartojimo prekių bendrojo pelno maržos viršutinę ribą, siekdama užkirsti kelią pasipelnymui, atsižvelgiant į tai, kad Vakarų sankcijos dėl Rusijos invazijos į Ukrainą padidino pasaulines žaliavų kainas. Sausio mėn. metinė infliacija sudarė 6,2 proc. ir buvo didžiausia Graikijoje per 21 metus. | <https://www.ekathimerini.com/economy/1178988/greece-moves-to-curb-profiteering-as-fuel-consumer-goods-prices-rise/>  https://www.ekathimerini.com/economy/1178981/profit-margin-cap-regulation/ |  |
| 2022 03 05 | Graikijos statistikos tarnybos duomenimis, praėjusiais metais Graikija pasiekė beveik visišką savo bendrojo vidaus produkto atsigavimą, nes po 2020 m. susitraukimo 9 proc. 2021 m. jis augo 8,3 proc. Graikijos BVP 2021 m. išaugo iki 181 milijardo eurų, kai 2020 m. siekė 167,3 milijardo eurų. | https://www.ekathimerini.com/economy/1179050/v-shaped-recovery-last-year/ |  |
| 2022 03 06 | Šiuo metu gamtinių dujų importas Graikijoje iš visų turimų šaltinių, įskaitant Rusiją, tęsiasi įprastai. Pagal dujų tinklų perdavimo operatoriaus DESFA grafiką kovo 7 d. Revythousa saloje esančiame terminale turi būti iškrauta 140.000 kubinių metrų suskystintų gamtinių dujų (SGD). Toliau turi sekti dar du kroviniai, 70 000 ir 40 000 kubinių metrų kovo 11 ir 14 dienomis. Graikijos sistemos rezervai, be Revythousa SGD saugyklų apima, gamtinių dujų importą iš Azerbaidžano per Turkiją iš TAP dujotiekio bei galimybę eksploatuoti 1800 megavatų bendros galios gamtinių dujų blokus su dyzelinu. Lignito blokų vaidmuo energijos gamyboje taip pat bus svarbus, nors kartu pažymima, kad nėra techninių galimybių kalibruoti produkciją, kad ji prisitaikytų prie tinklo reikalavimų ir atsinaujinančių išteklių gamybos svyravimų. | https://www.ekathimerini.com/economy/1179086/natural-gas-flows-uninterrupted/ |  |
| 2022 03 07 | Graikija dar kartą peržiūri savo energetikos strategiją. Energetikos ministerija, Energetikos reguliavimo tarnyba, gamintojai ir kitos kompetentingos šalys peržiūri naudojamo kuro ir infrastruktūros planus bent jau ateinantiems dešimtmečiams, kol šalis iki 2050 m. pasieks visišką nepriklausomybę nuo iškastinio kuro ir pereis prie atsinaujinančių energijos šaltinių. | https://www.ekathimerini.com/economy/1179059/greece-reviews-its-energy-strategy-again/ |  |
| 2022 03 09 | Graikijos eksportas 2021 m. pasiekė rekordinę 39,2 mlrd. eurų sumą. 11-us metus iš eilės 2021 m. Italija išliko pagrindinė Graikijos eksporto šalis, 10 proc. viso Graikijos eksporto (3,95 mlrd. eurų). Antroje vietoje liko Vokietija su 2,92 mlrd. eurų, trečioje – Kipras, 2,55 mlrd. eurų. Ketvirtoje vietoje atsidūrė Turkija, kuri pakilo iš šeštosios vietos, nes Graikijos eksportas į Turkiją 2021 m. augo 53,9 proc. palyginus su 2020 m. | https://www.ekathimerini.com/economy/1179255/italy-stays-at-top-of-greek-exports-destinations/ |  |
| 2022 03 09 | Graikijos premjeras Kyriakos Mitsotakis laiške Europos Komisijos pirmininkei Ursulai von der Leyen pateikė šešių punktų pasiūlymą, kuriuo siekiama suvaldyti energijos kainų šuolį Europos Sąjungoje, ypač vykstant karui Ukrainoje. Graikijos premjeras siūlo: 1) nustatyti viršutinę kainų ribą vadinamosioms TTF (angl. title transfer facility) kainoms, t. y. didžiausioms istorinėms dujų kainoms iki krizės; 2) nustatyti kasdienes kainų ribas, kad būtų apribotas TTF svyravimų diapazonas, pavyzdžiui, plius minus 10 proc.; 3) nustatyti kainas kritiniais atvejais, kitaip tariant, nustatyti fiksuotas kainas, tačiau tik kaip neatidėliotiną reakciją dėl dujų srautų vamzdynais iš Rusijos; 4) nustatyti bendrojo pelno maržos ribą, kuri galėtų būti 5 proc. riba, pagrįstą rinkos reguliavimo institucijų vykdoma gamybos sąnaudų ir gavybos turto stebėsena; 5) prekyba su fiziniu pristatymu arba svarstoma galimybė nustatyti ribotą laikotarpį, per kurį būtų galima prekiauti tik su fiziniu pristatymu ir išvengti manipuliavimo rinka; 6) likvidumo didinimas, kuris apimtų gamtinių dujų rinkos likvidumo didinimą susiejant JAV, ES ir Azijos rinkas. Šeštąjį punktą būtų galima įgyvendinti stiprinant bendradarbiavimą su Kinija dėl SGD krovinių ir galbūt nustatant transportavimo išlaidų viršutines ribas, kad nebūtų skatinama spekuliacija. | https://www.ekathimerini.com/economy/1179292/pm-calls-for-targeted-interventions-in-energy-market-to-contain-price-hikes/ |  |
| 2022 03 09, 15 | Prekybos centrai ir jų tiekėjai mano, kad naujas pagrindinių maisto produktų kainų kilimo etapas neišvengiamas, šį kartą dėl naujų sąlygų, susidariusių dėl karo Ukrainoje. Šis naujas etapas pratęs jau prieš Rusijos invaziją tiekėjų mažmenininkams paskelbtą 8-20 % kainų padidinimą ir tai padidins spaudimą ne tik mažas, bet ir vidutines pajamas gaunantiems namų ūkiams. Nors labiausiai infliaciją didins miltų, kukurūzų, sojos ir saulėgrąžų aliejaus produktai, prognozuojama, kad bus didesnės visų produktų kainos dėl rekordiškai išaugusių naftos, elektros energijos ir gamtinių dujų kainų ir padidėjusių gamybos ir transportavimo sąnaudų. | <https://www.ekathimerini.com/economy/1179156/more-food-price-hikes-to-come-2/>  https://www.ekathimerini.com/economy/1179687/prices-of-supermarket-goods-rising-faster/ |  |
| 2022 03 09 | Rusijos invazijai į Ukrainą išbandant Graikijos ekonomikos atsparumą visais lygmenimis, vyriausybė planuoja imtis įvairių iniciatyvų, kad apsaugotų ekonomiką trumpuoju ir ilguoju laikotarpiais, pradedant vietos valdžios institucijomis. Tarp šių iniciatyvų yra Graikijos savivaldybių centrinės sąjungos (KEDE) ir Finansų bei Vidaus reikalų ministerijų jungtinės darbo grupės, kuri padės pagerinti visos šalies savivaldybių pradelstų skolų surinkimo rodiklius, įkūrimas. Šiuo metu savivaldybėms pradelstos skolos siekia apie 3 mlrd. eurų. | https://www.ekathimerini.com/economy/1179245/initiatives-to-collect-overdue-debts-of-e3-bln-to-municipalities/ |  |
| 2022 03 09 | bendrovė "Hellenic Hydrocarbon Resources Management" (HHRM) pranešė, kad sėkmingai baigtas šiaurinėje Jonijos jūros dalyje atliktas geofizinis tyrimas, kuriuo siekiama įvertinti gamtinių dujų išteklius. Tarptautinėse atliktose studijose nurodoma, kad Graikijos gamtinių dujų išteklių vertė gali siekti 250 mlrd. eurų. | <https://www.ekathimerini.com/economy/1179340/ionian-sea-hydrocarbon-survey-comes-to-an-end/> |  |
| 2022 03 10 | Graikijos statistikos tarnybos (ELSTAT) duomenimis, laisvų darbo vietų skaičius Graikijos ekonomikoje, išskyrus pirminį sektorių ir namų ūkių veiklą, 2021 m. ketvirtąjį ketvirtį, palyginti su atitinkamu 2020 m. laikotarpiu, išaugo 99,3 proc. ir siekė 14713 laisvas darbo vietas. | <https://www.ekathimerini.com/economy/1180124/job-vacancies-double-in-q4-2021-y-o-y/> |  |
| 2022 03 10, 11 | Graikijos statistikos tarnybos (ELSTAT) duomenimis, Graikijos vartotojų kainų indeksas (VKI) vasario mėn. dar labiau išaugo ir, palyginti su tuo pačiu praėjusių metų laikotarpiu, padidėjo 7,2 proc. Duomenys atskleidė, kad šį šuolį lėmė 78,5 proc. išaugusios gamtinių dujų, 71,4 proc. - elektros energijos, 41,5 proc. - mazuto ir 23,2 proc. - degalų kainos. | <https://www.ekathimerini.com/economy/1179417/greek-inflation-surged-to-7-2-pct-in-february/>  https://www.ekathimerini.com/economy/1179463/inflation-soars-to-7-2-in-feb/ |  |
| 2022 03 10 | ES konkurencijos priežiūros institucijos pradėjo tyrimą dėl Graikijos pagalbos priemonių didžiausiam šalies pašto operatoriui "Hellenic Post" (ELTA), sakydamos, kad kyla klausimų, ar milijonų eurų valstybės parama atitinka valstybės pagalbos taisykles. | https://www.ekathimerini.com/economy/1179424/eu-regulators-to-investigate-millions-of-euros-in-greek-aid-for-hellenic-post/ |  |
| 2022 03 11 | Graikijos statistikos tarnybos (ELSTAT) duomenimis, Graikijos pramonės gamyba šių metų sausį, palyginti su tuo pačiu 2021 m. mėnesiu, sumažėjo 0,2 proc., nors apdirbamosios gamybos apimtys per mėnesį didėjo 2,6 proc. | https://www.ekathimerini.com/economy/1179542/industrial-output-eases-in-january-y-o-y/ |  |
| 2022 03 12 | Graikijos statistikos tarnybos (ELSTAT) duomenimis, Graikijos prekybos deficitas sausio mėn., palyginti su praėjusiais metais, išaugo 98,7 %, nes importas dar vieną mėnesį augo sparčiau nei eksportas. Importo vertė siekė 6,318 mlrd. eurų, t. y. 57,9 proc. daugiau nei 2021 m. sausio mėn. Eksporto vertė siekė 3,374 mlrd. eurų, t. y. 33,9 proc. daugiau nei 2021 m. sausio mėn. Šalies prekybos deficitas sausį siekė 2,944 mlrd. eurų, t. y. 98,7 proc. daugiau nei 2021 m. sausį. | https://www.ekathimerini.com/economy/1179543/trade-deficit-skyrockets-in-january/ |  |
| 2022 03 15, 16, 25 | Graikijos aukščiausiasis administracinis teismas sustabdė didžiausio šalies uosto investicijų planą, kuris buvo įtrauktas į 2016 m. Pirėjo uosto direkcijos (OLP) ir "China Ocean Shipping Company" (Cosco) koncesijos susitarimą. Teismas nustatė, kad ankstesniuose vadinamojo bendrojo Pirėjo miesto plano patvirtinimuose nebuvo atsižvelgta į tai, kad nepateikta įvairių investicijų aspektų poveikio aplinkai ataskaita, kaip reikalaujama pagal Europos Komisijos ir nacionalinius teisės aktus.  Pirėjo uosto direkcija (OLP) reaguodama į priimtą teismo sprendimą, kuriuo laikinai sustabdytos Kruizinių laivų terminalo išplėtimo projekto statybos, pareiškė, kad yra atvira pokyčiams ir išlieka įsipareigojusi įgyvendinti savo didelės apimties investicijų planą, įskaitant visus galimus pakeitimus, kurie, remiantis atitinkamų administracinių ir teisminių institucijų sprendimais, bus būtini. | <https://www.ekathimerini.com/economy/1179791/council-of-state-nixes-piraeus-port-investment-plan/>  <https://www.ekathimerini.com/economy/1179834/coscos-piraeus-masterplan-stopped-for-want-of-environmental-report/>  https://www.ekathimerini.com/economy/1180522/olp-says-its-open-to-changes/ |  |
| 2022 03 16 | Graikų valdomų SGD laivų laivynas sudaro daugiau kaip 22 proc. pasaulinės rinkos, 135 iš maždaug 640 šiuo metu plaukiojančių SDG laivų. Šiuo metu pasaulio laivų statyklose yra tarptautinių užsakymų dar 137 SGD laivams, tačiau jiems pristatyti prireiks dar dvejų trejų metų. Graikams priklausantis SGD laivynas buvo įvertintas kaip brangiausias pasaulyje - 19,118 mlrd. JAV dolerių, antroje vietoje - Japonijos (18,1 mlrd. JAV dolerių), trečioje - Kinijos (10,4 mlrd. dolerių) ir ketvirtoje - Pietų Korėjos (9 mlrd. dolerių). | https://www.ekathimerini.com/economy/1179741/greeks-rule-global-lng-carrier-market/ |  |
| 2022 03 16 | Per porą pirmųjų šių metų mėnesių valstybės biudžete užfiksuotas 847 mln. eurų pirminis perteklius, nors planuota, kad pirminis deficitas sieks 239 mln. eurų, todėl vyriausybei bus lengviau imtis papildomų priemonių kovai su mažmeninių kainų kilimu. Manoma, kad tai susiję su geresniais praėjusių metų mokesčių surinkimo rezultatais. Vasario mėn. surinktų mokesčių suma buvo 1,166 mlrd. eurų didesnė nei planuota ir kompensavo sausio mėn. trūkumą. | https://www.ekathimerini.com/economy/1179860/unexpected-primary-surplus/ |  |
| 2022 03 16 | Didžiausia Graikijos naftos perdirbimo įmonė "Hellenic Petroleum" sudarė pradinį susitarimą dėl papildomo žaliavinės naftos tiekimo iš Saudo Arabijos. Praėjusiais metais Saudo Arabijos nafta sudarė 8 proc. "Hellenic Petroleum" naftos žaliavos ir buvo penkta pagal dydį tiekėja po Kazachstano, Irako, Rusijos ir Egipto. Praėjusiais metais "Hellenic Petroleum" nusipirko apie 2,5 mln. tonų rusiškos naftos, t. y. apie 18 proc. visų jos žaliavų atsargų. Bendrovė teigia, kad prireikus galėtų ją pakeisti panašios rūšies žaliava daugiausia iš Artimųjų Rytų. | https://www.ekathimerini.com/economy/1179835/hellenic-petroleum-deal-for-additional-saudi-oil-quantities/ |  |
| 2022 03 17 | Graikijos statistikos tarnybos duomenimis, šių metų vasarį, palyginti su tuo pačiu 2021 m. mėnesiu, automobilių registravimas šoktelėjo 37,6 proc. ir sudarė 18 521 transporto priemonę (naujų ir naudotų), atitinkamai 2021 m. vasarį – 13464. Kalbant konkrečiau, vasario mėn. įregistruota 9300 naujų automobilių, o 2021 m. vasarį - 7379, t. y. 26 proc. daugiau. | <https://www.ekathimerini.com/economy/1179937/car-registrations-up-37-6-in-february/> |  |
| 2022 03 17 | Keleivių srautas Graikijos oro uostuose per pirmuosius du 2022 m. mėnesius išaugo 261,6 proc. iki maždaug 2,6 mln., palyginti su 718 330 keleivių per atitinkamą praėjusių metų laikotarpį, teigiama Civilinės aviacijos administracijos ataskaitoje. 2022 m. vasarį, palyginti su 2021 m. vasariu (50410), tarptautinis keleivių srautas išaugo 537,2 proc. Palyginimui su pirmaisiais dviem 2019 m. mėnesiais, keleivių srautas 2022 m. buvo 37,8 proc. mažesnis. | https://www.ekathimerini.com/economy/1179938/airports-see-261-more-passengers-this-year/ |  |
| 2022 03 17 | Didėjančios degalų kainos padėjo sumažinti spūstis Graikijos sostinėje, tačiau kelia įtampą viešajam transportui, nes vis daugiau žmonių palieka automobilius namuose. Nurodoma, kad kovo 10 d. Atėnų autobusais ir troleibusais važiavo 232881 keleivis, palyginti su 215469 keleiviais prieš savaitę ir 174907 keleiviais sausio 12 d. Taip pat metro, elektrinis geležinkelis ir tramvajus kovo 10 d. aptarnavo 1,06 mln. keleivių, prieš savaitę - 1 mln. keleivių, o sausio 12 d. - 818 614 keleivių. | <https://www.ekathimerini.com/economy/1180024/pricey-gas-eases-traffic-woes-but-strains-public-transport/> |  |
| 2022 03 17 | Reaguodamas į plačiai paplitusį kainų kilimą, ministras pirmininkas Kyriakos Mitsotakis paskelbė naujas priemones, pagal kurias maždaug 3200000 mažesnes pajamas gaunančių graikų ir namų ūkių, kurių metinės pajamos neviršija 30 000 eurų, bus suteikta 1,1 mlrd. eurų parama. Kalbama apie keturias naujas priemones, kuriomis siekiama sustiprinti namų ūkius ir įmones, nukentėjusias nuo sparčiai augančių kainų. Vyriausybė padidins esamas subsidijas elektros energijai. Skaičiuojama, kad balandžio mėn. šios priemonės išlaidos sieks 640 mln. eurų. Antra, iki Velykų vyriausybė suteiks finansinę paramą 1,4 mln. socialiai pažeidžiamų namų ūkių: balandžio mėn. bus išmokėta papildoma 1,5 vaiko išmokos dalis; po 200 eurų bus išmokėta 677000 mažas pajamas gaunančių pensininkų, 35000 neapdraustų vyresnio amžiaus žmonių, taip pat neįgaliesiems. Garantuotų minimalių pajamų gavėjams bus išmokėta dviguba išmoka. Tai kainuos 324 mln. eurų. Trečia, vyriausybė 3 mėnesius teiks tiesioginę degalų subsidiją asmenims ir savarankiškai dirbantiems asmenims, kurių šeimos pajamos neviršija 30 000 eurų. Bus subsidijuojama 60 litrų degalų per mėnesį po 0,22 euro už litrą, o salų vietovėse - po 0,27 euro už litrą. Šios išlaidos sieks 130 mln. eurų. Ketvirtoji priemonė - vadinamųjų grąžintinų avansų (valstybės paskolų grąžinimas) mokėjimo išmokos padidinamos nuo 60 iki 96 eurų. Valstybė yra suteikusi 8,3 mlrd. eurų paskolų per grąžintinus avansus. | <https://www.ekathimerini.com/economy/1179950/pm-announces-e1-1-bln-in-support/>  https://www.ekathimerini.com/economy/1179989/government-presents-details-of-further-state-aid-to-tackle-runaway-prices/ |  |
| 2022 03 17, 21, 22, 23, 24 | Per šią energetikos krizę pastebėjusi sparčiai augantį įmonių pelną, Energetikos reguliavimo institucija (ERI) rekomenduoja didmeniniams energijos gamintojams dalį pelno grąžinti vartotojams. Nuo kovo mėnesio (ERI) tiksliai apskaičiuos ir kryžminiu būdu patikrins kiekvieno gamybos vieneto pelno maržą per valandą ir per dieną, o gautais duomenimis dalinsis su ministerija ir Ministro Pirmininko tarnyba.  Graikija peržiūrės savo energetikos įmonių finansinę padėtį ir apmokestins bet kokį nenumatytą pelną, kurį jos gavo dėl sparčiai augančių energijos kainų, pareiškė ministras pirmininkas Kyriakos Mitsotakis.  Ministras Pirmininkas Kyriakos Mitsotakis kalbėdamas parlamente paskelbė, kad energetikos bendrovės mokės nepaprastąjį mokestį nuo pernelyg didelio pelno, kurį jos gavo dėl pasinaudojimo susiklosčiusia konjunktūra. | <https://www.ekathimerini.com/economy/1179944/electricity-suppliers-should-return-profits/>  <https://www.ekathimerini.com/economy/1180249/tricks-power-suppliers-are-employing/>  <https://www.ekathimerini.com/economy/1180318/the-stealthy-increase-in-power-bills/>  <https://www.ekathimerini.com/economy/1180481/greece-to-review-energy-firms-financials-for-possible-windfall-profits/>  https://www.ekathimerini.com/economy/1180550/levy-on-energy-firms-profits/ |  |
| 2022 03 17 | Graikijoje nedarbo lygis 2022 m. sausį sumažėjo iki 12,8 proc. nuo 16,2 proc. tą patį praėjusių metų mėnesį, tačiau, palyginti su 2021 m. gruodžiu, nepakito, pranešė Graikijos statistikos tarnyba. | https://www.ekathimerini.com/economy/1180030/unemployment-unchanged-in-january-at-12-8/ |  |
| 2022 03 18, 19 | Atėnuose iškilmingai atidarytas "Amazon Web Services" (AWS) biuras. | <https://www.ekathimerini.com/economy/1180120/athens-offices-of-amazon-web-services-inaugurated/>  https://www.ekathimerini.com/economy/1180195/amazon-web-services-speaks-of-fascinating-progress-in-greece/ |  |
| 2022 03 18, 23, 27 | Graikijos vyriausybė po Europos Sąjungos sprendimo skubiai atsisakyti rusiškų gamtinių dujų ir kartu pripažinti dujas ekologiškomis investicijomis yra pasirengusi išnaudoti palankų laiką svarstydama savo turimų išteklių Graikijos panaudojimą. Vyriausybė imsis veiksmų, kad būtų išžvalgyti galimi angliavandenilių ištekliai prie Kretos ir Jonijos jūroje. | <https://www.ekathimerini.com/economy/1180037/hydrocarbon-plans-revisited/>  <https://www.ekathimerini.com/economy/1180484/greece-to-survey-off-crete-ionian-sea-for-possible-natural-gas-reserves/>  https://www.ekathimerini.com/economy/1180785/redrawing-the-energy-map/ |  |
| 2022 03 18 | Graikija po daugiau nei dešimtmečio priartėjo prie investicinio reitingo ribos, nes reitingų agentūra "DBRS Morningstar" padidino šalies kredito reitingą nuo "BB" iki "BB high". | https://www.ekathimerini.com/economy/1180174/dbrs-morningstar-brings-greece-one-step-from-investment-grade/ |  |
| 2022 03 19 | Graikija tikisi gauti daugiau kaip 4 mlrd. eurų iš Europos Sąjungos socialinio klimato fondo, skirtų kovai su energijos nepritekliumi. Šiomis lėšomis bus finansuojami veiksmai, kuriais bus remiamos pažeidžiamiausios grupės, ir manoma, bus skiriamos subsidijos pastatų energetiniam modernizavimui, atsinaujinančių energijos šaltinių įrengimui ir elektromobilių tiekimui. | https://www.ekathimerini.com/economy/1180172/resources-to-beat-energy-poverty-in-eu/ |  |
| 2022 03 19 | Turizmo ministras pasiūlė Europos Sąjungos Turizmo ministrų tarybai sukurti Europos mechanizmą krizei Ukrainoje ir jos padariniams turizmui spręsti. Graikijos ministras taip pat užsiminė apie galimybę Ukrainos pabėgėliams įsidarbinti turizmo sektoriuje. | https://www.ekathimerini.com/economy/1180183/greek-minister-submits-proposals-on-wars-impact-on-tourism/ |  |
| 2022 03 21 | Vyriausybei paskelbus apie nepaprastąsias kovos su infliacija priemones, biudžeto tikslas 2022 m. pasiekti 1,4 proc. bendrojo vidaus produkto pirminį deficitą patiria rimtą išbandymą. | https://www.ekathimerini.com/economy/1180253/primary-deficit-set-to-increase/ |  |
| 2022 03 22 | Ilgai atidėliotas dujotiekis tarp Graikijos ir Bulgarijos, kuriuo siekiama padėti Bulgarijai sumažinti priklausomybę nuo rusiškų dujų, bus nutiestas iki birželio pabaigos, o komercinė veikla bus pradėta rugsėjo mėn., pareiškė Bulgarijos ministras pirmininkas. 220 mln. eurų vertės Graikijos ir Bulgarijos jungtis (IGB), pastaraisiais metais susidūrusi su keliomis administracinėmis kliūtimis, turėjo būti pastatyta iki 2020 m. pabaigos. 180 km ilgio dujotiekį tiesia Bulgarijos valstybinės energetikos bendrovės BEH, Graikijos dujų tiekimo įmonės DEPA ir Italijos "Edison" bendra įmonė. Dujotiekio pajėgumas sieks 3 mlrd. kubinių metrų ir galės būti padidintas iki 5 mlrd. kubinių metrų. | <https://www.ekathimerini.com/economy/1180299/greece-bulgaria-gas-pipeline-to-be-ready-by-end-of-june/>  https://www.ekathimerini.com/economy/1180389/greek-minister-highlights-igb-significance/ |  |
| 2022 03 22 | Pastaraisiais mėnesiais smarkiai pabrangus žaliavoms ir degalams, kyla grėsmė, kad bus sustabdyta daugybė statybų projektų, taip pat gali būti prarastos Europos subsidijos. | https://www.ekathimerini.com/economy/1180316/construction-projects-risk-cancellation-due-to-high-costs/ |  |
| 2022 03 23, 25 | Prekybos centrų tinklai dėl sumažėjusių gamintojų atsargų vienas po kito pradeda įvesti apribojimus, kiek pakuočių labiausiai perkamų prekių, pvz. miltų ir saulėgrąžų aliejaus, gali nusipirkti pirkėjas. Kol kas ši priemonė taikoma tik prekybos tinklų internetinėse parduotuvėse, o sektoriaus atstovai aiškina, kad tai yra atsargumo priemonė, ypač kalbant apie miltus. Sumažėjus atsargų kiekiui, padidėjo ir kainos: saulėgrąžų aliejus per 20 dienų pabrango 4,69 proc., o miltai - 7,81 proc.  Prekybos centrų tinklai netrukus ėmėsi riboti tam tikrų produktų pardavimą ir savo fizinėse parduotuvėse, nustatydami vienam pirkėjui didžiausią leistiną kukurūzų ir saulėgrąžų aliejaus, miltų, cukraus pakuočių kiekį. Vyriausybė svarsto sprendimą, kuris įpareigos įmones deklaruoti įvairių kategorijų maisto produktų atsargas, kaip tai buvo padaryta su sveikatos priežiūros prekėmis pandemijos pradžioje. | <https://www.ekathimerini.com/economy/1180425/limits-on-flour-sunflower-oil/>  https://www.ekathimerini.com/economy/1180551/supermarkets-in-greece-start-rationing-sugar-sales-too/ |  |
| 2022 03 26 | Reitingų agentūra "Moody's" prognozuoja, kad Graikijos ekonomikos augimas šiais metais sieks tik 3 proc. Reitingų agentūra nurodo, kad dėl Rusijos invazijos ir Maskvai taikomų sankcijų ekonomikos augimas sumažės bent 2,2 procentinio punkto, ir įspėja, kad dėl silpnesnės ekonomikos plėtros ir padidėjusių subsidijų energetikai gali kilti pavojus pastangoms racionalizuoti biudžetą. | https://www.ekathimerini.com/economy/1180683/moodys-sees-growth-at-just-3-this-year/ |  |
| 2022 03 26, 28, 30 | Graikijos vyriausybė rengia atsarginį planą, kaip užtikrinti pakankamą energijos importą, jei Rusija nustotų tiekti gamtines dujas, pažeisdama Graikijos valstybinės dujų korporacijos ir Rusijos "Gazprom" pasirašytą susitarimą. Dalis šio plano - išplėsti suskystintųjų gamtinių dujų (SGD) terminalo, esančio Revythoussa saloje prie Atikos krantų, pajėgumus, visam laikui prie salos prijungiant SGD laivą-saugyklą. Taip prie esamų 225000 kub.m. trijų saloje esančių talpyklų būtų pridėta dar 100 000 kub.m. Dar vienas veiksmas - derybos su Italija dėl susitarimo saugoti suskystintas gamtines dujas jos teritorijoje esančiame kur kas didesniame rezervuarų tinkle; manoma, kad ten būtų galima saugoti iki 500 mln. kubinių metrų suskystintų dujų. Graikiją su Italijos saugyklomis turi jungtis per Albaniją ir Transadrijos dujotiekį (TAP).  Graikijos energetikos ministerija taip pat svarsto galimybę gamtines dujas sandėliuoti ir Bulgarijoje, kad būtų užtikrintas pakankamas jų tiekimas 2022-23 m. žiemos sezonui. Tačiau Bulgarijos požeminės saugyklos pajėgumai yra palyginti riboti - 0,6 mlrd. kub.m. | <https://www.ekathimerini.com/economy/1180688/plan-b-to-boost-gas-reserves-being-prepared/>  <https://www.ekathimerini.com/economy/1180846/gas-storage-in-bulgaria-and-italy/>  https://www.ekathimerini.com/economy/1181036/gas-grid-operator-will-review-plans-on-additional-lng-cargoes-if-russian-flows-stop/ |  |
| 2022 03 26 | Į fondo "Graikija 2.0" subsidijų portfelį netrukus bus įtraukta daugiau kaip 350 investicinių planų, daugiausia energetikos sektoriuje, kuriems iš viso numatyta skirti 1,8 mlrd. eurų. | https://www.ekathimerini.com/economy/1180682/more-projects-for-greece-2-0/ |  |
| 2022 03 26 | Graikijos obligacijų rinka sulaukė svarbaus Europos Centrinio Banko paramos ženklo - Europos Centrinis Bankas pratęsė palūkanų išimtį bent iki 2024 m. pabaigos. 2020 m. balandžio mėn. įvesta išimtis leido Graikijos skolintojams deponuoti savo Graikijos obligacijas mainais į pigų likvidumą su palūkanų norma nuo -0,5 proc. iki -1 proc., taip padidinant jų grynųjų pinigų srautus ir pajamas. | https://www.ekathimerini.com/economy/1180675/waiver-extended-to-end-2024/ |  |
| 2022 03 28 | Europos Sąjungos finansinės pagalbos Graikijai skolintojai išreiškė pritarimą planui, pagal kurį Graikija 1,86 mlrd. eurų (2 mlrd. JAV dolerių) paskolų Tarptautiniam valiutos fondui grąžins dvejais metais anksčiau laiko. | https://www.ekathimerini.com/economy/1180819/eu-fund-backs-early-repayment-of-greek-bailout-loans-to-imf/ |  |
| 2022 03 30 | 2022 m. Graikijos bankų verslo planuose numatoma suteikti iki 7 mlrd. eurų naujų paskolų, daugiausia dėmesio skiriant naujam įmonių finansavimui. Nacionalinis bankas šiais metais numato 1,5-2 mlrd. eurų grynojo kredito plėtrą, "Eurobank" - 2,3 mlrd. eurų, "Alpha Bank" - 2,2 mlrd. eurų, o "Piraeus" - 1,3 mlrd. eurų. | https://www.ekathimerini.com/economy/1180956/big-credit-expansion-projected-for-this-year/ |  |
| 2022 03 30, 31 | Finansų ministras pareiškė, kad didesnės energijos kainos turės neigiamą poveikį Graikijos ekonomikos augimui šiais metais. 2022 m. Graikijos biudžete yra numatytas 4,5 proc. ekonomikos augimas. Finansų ministerija pateiks biudžeto patikslinimus. Į patikslintą biudžetą bus įtraukta 2 mlrd. eurų papildomų išlaidų, kad prireikus būtų galima padėti namų ūkiams, susiduriantiems su didesnėmis energijos išlaidomis.  Graikijos vyriausybė taip pat svarsto galimybę sumažinti pridėtinės vertės mokestį maisto produktams, kurie sudaro didelę pažeidžiamų namų ūkių pirkinių krepšelio dalį. | <https://www.ekathimerini.com/economy/1181026/staikouras-energy-crisis-will-hurt-economic-growth-this-year/>  <https://www.ekathimerini.com/economy/1181034/finance-ministry-to-table-supplementary-budget/>  https://www.ekathimerini.com/economy/1181038/vat-reductions-on-food-products-mulled/ |  |
| Kita ekonominiam bendradarbiavimui aktuali informacija | | | |
|  |  |  |  |

**KIPRO RESPUBLIKA**

|  |  |  |  |
| --- | --- | --- | --- |
| 2022 03 01 | Kipras imasi priemonių kovai su nelegaliu darbu statybų sektoriuje. Skelbiama apie tai, kad bus atliekami patikrinimai statybos pramonėje visoje šalyje, siekiant susekti darbuotojus, kurie dirba įmonėse, bet nėra deklaruoti socialinio draudimo sistemoje. | https://www.ekathimerini.com/economy/1178758/cyprus-crackdown-on-undeclared-labor/ |  |
| 2022 03 02 | Finansų ministras pareiškė, kad ekonominės sankcijos, įvestos Rusijai po invazijos į Ukrainą, Kipro bankų sistemai realiai neturi įtakos, nes salos bankų sistema nėra jautri Rusijai. Kipro centrinis bankas neturi Rusijos centrinio banko užsienyje laikomų rezervų. | https://www.ekathimerini.com/economy/1178864/sanctions-not-affecting-cyprus-banks/ |  |
| 2022 03 03 | Kipras mažina mokestį degalams. Vyriausybė nusprendė sumažinti degalų mokestį maksimaliu ES leidžiamu dydžiu – 5 proc., ir pratęsti laikotarpį, per kurį bus taikomas 9 proc. mokesčio tarifas. Skaičiuojama, kad benzino ir dyzelino mokestis sumažės 7 euro centais už litrą, 8,3 centais už litrą (su PVM), o šildymo kurui – 6,4 euro centais už litrą (su PVM). | https://www.ekathimerini.com/economy/1178984/cyprus-cuts-consumption-tax-on-fuel/ |  |
| 2022 03 08, 15 | Kipras rengia veiksmų planą, kaip pakeisti prarastus turistų srautus iš Rusijos ir Ukrainos rinkų. Turistai iš Rusijos ir Ukrainos paprastai sudaro daugiau nei 25 proc. visų į Kiprą atvykstančių turstų. | <https://www.ekathimerini.com/economy/1179153/war-eating-into-cyprus-tourism/>  https://www.ekathimerini.com/economy/1179862/cyprus-hopes-to-fill-russian-tourism-gap/ |  |
| 2022 03 10 | Kipro vyriausybė nusprendė pirkti didelį kiekį grūdų, ruošdamasi numatomam jų trūkumui dėl Rusijos invazijos į Ukrainą. Kipro Respublika nupirks 36000 tonų miežių ir kukurūzų, kurie bus skirti atsargoms padidinti. | https://www.ekathimerini.com/economy/1179357/nicosia-to-build-up-grain-stock/ |  |
| 2022 03 13 | 2021 m. pajamos iš turizmo Kipre siekė 1,51 mlrd. eurų, nes šalies turizmo pramonė atsigavo po pandeminių 2020 m. Turizmo pajamos 2020 m. siekė vos 392 mln. eurų ir 2,683 mlrd. eurų 2019 m. - rekordiniais metais. | https://www.ekathimerini.com/economy/1179563/2021-tourism-gives-cyprus-e1-51-billion/ |  |
| 2022 03 15 | Kipras 2022 m. gali prarasti iki 2 proc. savo bendrojo vidaus produkto, jei Rusijos skrydžių draudimas galios visus 2022 m., paskelbė reitingų agentūra "DRBS Morningstar". | https://www.ekathimerini.com/economy/1179745/war-sanctions-may-cost-2-of-cyprus-gdp/ |  |
| 2022 03 16, 18, 21 | Kipro energetikos ministrės teigimu, Rytų Viduržemio jūros regiono pasirinkimas, kiek tai susiję su energijos telkiniais Kipre ir "EastMed" dujotiekiu, yra labiau vidutinės trukmės Europos Sąjungos pasirinkimas, nes reikės laiko būtinoms investicijoms įgyvendinti. Jos teigimu, ar bus tiesiamas "EastMed" dujotiekis, neabejotinai priklausys nuo nustatytų galimų eksportuoti kiekių. Šiuo metu nustatytų Kipro telkinių nepakanka, tačiau jei Izraelis bus suinteresuotas, "EastMed" neabejotinai galėtų būti viena iš galimybių. Įgyvendinančioji institucija iki metų pabaigos turi užbaigti tvarumo tyrimus ir priimti galutinį sprendimą dėl investicijų. | <https://www.ekathimerini.com/economy/1179947/cyprus-and-the-eastmed-are-a-midterm-choices-for-the-eu/>  <https://www.ekathimerini.com/economy/1180041/nicosia-eyes-gas-deposit-developments/>  https://www.ekathimerini.com/economy/1180255/alternative-to-eastmed-for-cypriot-gas/ |  |
| 2022 03 19 | Kylančios naftos kainos ir didėjantis geopolitinis spaudimas vasario mėn. nežymiai sumažino Kipro sudėtinio pagrindinio ekonomikos indekso (CCLEI) reikšmę, pranešė Kipro universiteto Ekonominių tyrimų centras. | https://www.ekathimerini.com/economy/1180173/cyprus-economic-index-eases-slightly/ |  |
| 2022 03 21 | Kipro Respublikos išskirtinėje ekonominėje zonoje (IEZ) esančiame 10 bloke atlikus vertinamąjį gręžinį "Glaucus-2" paaiškėjo, kad jame yra aukštos kokybės gamtinių dujų. | https://www.ekathimerini.com/economy/1180319/high-quality-natural-gas-off-cyprus/ |  |
| 2022 03 23 | Kipro žemės ūkio ministras Briuselyje informavo Europos Sąjungos kolegas apie sunkumus, su kuriais jo šalis dėl savo geografinės padėties susiduria apsirūpindama maisto produktais ir žaliavomis, ypač atkreipdamas dėmesį į nepalankias sąlygas, su kuriomis susiduria gyvulių augintojai. Kipras planuoja paramą žemės ūkiui. | https://www.ekathimerini.com/economy/1180430/cyprus-eyes-support-for-agriculture/ |  |
| 2022 03 24 | 2021 m. Kipro prekybos deficitas didėjo. Nepaisant to, kad Kipro eksportas, palyginti su importu, procentine išraiška padidėjo labiau, salos prekybos deficitas 2021 m., palyginti su 2020 m., padidėjo 349 mln. eurų ir siekė 5,24 mlrd. eurų. Pagrindinis prekių šaltinis Kiprui buvo Europos Sąjunga, iš kurios buvo importuota 5,51 mlrd. eurų vertės prekių. 2021 m. bendras prekių importas (iš ES valstybių narių ir trečiųjų šalių) sudarė 8,5312 mlrd. eurų, palyginti su 7,6421 mlrd. eurų 2020 m., t. y. padidėjo 11,6 proc. Bendras prekių eksportas 2021 m. sudarė 3,2867 mlrd. eurų, palyginti su 2,7466 mlrd. eurų 2020 m., t. y. padidėjo 19,7 proc. | https://www.ekathimerini.com/economy/1180553/cypriot-trade-deficit-rises-in-2021/ |  |
| 2022 03 25 | Dėl Rusijos agresijos prieš Ukrainą RCB Bank Kipre buvo priverstas priimti sprendimą nutraukti savo kaip banko veiklą ir persitvarkyti į turto valdymo įmonę. Kiek anksčiau bankas paskelbė, kad Kipro akcininkai įsigijo visą 46,29 proc. jo akcinio kapitalo dalį, kuri anksčiau priklausė Rusijos bankui VTB. Taip pat buvo skelbiama apie 556 mln. eurų (611 mln. JAV dolerių) vertės paskolų turto pardavimą Kipro bankui "Hellenic Bank". Prieš įsigyjant VTB akcijų paketą bendra indėlių suma banke siekė 1,5 mlrd. eurų (1,65 mlrd. JAV dolerių). Apie 67 proc. indėlių priklausė Kipro piliečiams, vėliau jų dalis sumažėjo iki 50 proc. Kipro Centrinio Banko pareigūnai teigė, kad indėliai, kuriuos paveikė sankcijos Rusijai, buvo "mažesni nei 50 mln. eurų". Skelbiama, kad su anonimiškumo sąlyga kalbėję bankų pareigūnai nurodė, kad su Rusija susiję indėliai Kipro bankuose sudaro 4-6 proc. | https://www.ekathimerini.com/economy/1180640/cyprus-rcb-bank-to-close-cites-russias-ukraine-invasion/ |  |
| 2022 03 28 | Reitingų agentūra "DBRS Morningstar" paliko nepakeistą Kipro bazinį makroekonominį scenarijų, tačiau įžvelgia pablogėjimo riziką, ypač Europoje po Rusijos invazijos Ukrainoje ir dėl to Vakarų įvestų sankcijų Rusijai. Pagal bazinę 2022 m. prognozę Kiprui jo bendrasis vidaus produktas augs 4,1 proc., kitaip tariant, palyginti su 2021 m. gruodžio mėn. įverčiu, šis rodiklis nepakito. Vis dėlto, agentūra pridūrė, kad 2023 m. prognozės įverčiai šiek tiek (0,1 proc.) sumažinti iki 3,3 proc. | https://www.ekathimerini.com/economy/1180790/dbrs-morningstar-sees-risks-for-cyprus/ |  |
| 2022 03 28 | Kipro paštas atnaujinamas pasitelkiant technologijas. Paskelbta apie tai, kad Kipro pašto skyriai pradės naudoti dronus kaip alternatyvų pašto ir siuntinių pristatymo į atokias vietoves būdą. Programa bus pradėta įgyvendinti kaip pilotinis projektas. | https://www.ekathimerini.com/economy/1180847/cyprus-plans-to-deliver-mail-using-drones/ |  |
| 2022 03 31 | Pasak Europos Centrinio Banko pirmininkės Christine Lagarde, Kiprą paveiks infliacinis spaudimas ir didesnės energijos sąnaudos dėl priklausomybės nuo naftos importo elektros energijos gamybai. Kipro turizmo sektoriuje sumažės lankytojų iš Rusijos ir Ukrainos, kurie 2021 m. sudarė atitinkamai 27 proc. ir 5 proc. visų atvykstančiųjų. Be to, atsižvelgiant į Kipro, kaip tiesioginių užsienio investicijų į Rusiją ir iš jos centro, svarbą, neigiamą poveikį taip pat patirs profesinės paslaugos, (apskaitos, konsultavimo ir teisinėms). | https://www.ekathimerini.com/economy/1181047/lagarde-says-cyprus-will-handle-crisis/ |  |

*Parengė:*

*Pirmoji sekretorė Rūta Vaičiūnienė, tel. +30 210 72 94 357,* [*ruta.vaiciuniene@urm.lt*](mailto:ruta.vaiciuniene@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)